บสก.ยกระดับจ้างที่ปรึกษาเน้นพัฒนาคน
บสก.เร่งพัฒนาบุคลากรรองรับแปรสภาพเป็นบริษัทมหาชน
12 ก.ค. 2555

บสก.เร่งพัฒนาบุคลากรรองรับแปรสภาพเป็นบริษัทมหาชน  
นายสุเมธ มณีวัฒนา กรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) เปิดเผยว่า บสก.ได้ลงนามในสัญญาจ้างบริษัท แพคริม คอลซัลแทนซี่ เป็นที่ปรึกษา จัดทำแผนการ บริหารจัดการระบบทรัพยากรบุคคลระยะที่ 2 ประจำปี 2555 เพื่อพัฒนาบุคลากรให้มีประสิทธิภาพ เพื่อรองรับการแปรสภาพองค์กร และนำหุ้นเข้าจดทะเบียนในตลาดหลัก ทรัพย์แห่งประเทศไทย 
ทั้งนี้ ตลอดระยะเวลาที่ผ่านมา บสก.ได้ให้ความสำคัญกับการพัฒนาบุคลากรอย่างต่อเนื่อง และถือว่าบุคลากรเป็นส่วนสำคัญในการผลักดันให้องค์กรเจริญก้าวหน้า โดยการจัดอบรมสัมมนาเพื่อฝึกฝนและพัฒนาทักษะทั้งภายในและภายนอก เพื่อมุ่งหวังให้ บสก.เป็นศูนย์รวมความเชี่ยวชาญด้านการบริหารสินทรัพย์ในระบบสถาบันการเงิน 
นอกจากนั้น ยังจัดกิจกรรมและโครงการที่ส่งเสริมการพัฒนาและการเรียนรู้ของพนักงานอย่างต่อเนื่อง เช่น โครงการแลกเปลี่ยนเรียนรู้งาน ซึ่งมีการหมุนเวียนพนักงานสำนักงานใหญ่และสำนักงานภูมิภาคไปเรียนรู้งานเป็นเวลา 1 เดือน 
ทั้งนี้ บริษัท แพคริมฯ จะนำระบบสมรรถนะมาใช้ในระบบพัฒนาบุคลากร โดยการประเมิน เพื่อหาช่องว่างสมรรถนะของพนักงาน เพื่อนำไปสู่แผนพัฒนารายบุคคลและจัดทำดัชนีชี้วัดผลงาน (KPIs)